由於近排選擇會在週末郊遊的關係，今個星期我們來到了元朗半天遊，既然一場來到 (因為本人住得遠)，當然要揾下有什麼好嘢食啦！本人偏愛台灣牛肉麵，可能係受到台灣藝人黑人影響，再加上一年前睇到鄭萃雯介紹話食到好感動同誠意推介，最終決定要來試依間「士林台灣麵」！我們來到的時候大約係傍晚六時半，所以不用等位，我倆同樣地點了牛肉麵，説實在，真係無論湯底、麵條或牛肉都真係超水準 ，要讚！唯一可惜係獨步元朗，只此一間！